# PYETJE Që BëHEN SHPESH NGA FAMILJET LIDHUR ME ARSIMIN SPECIAL

Gusht 2021

Departamenti i Arsimit Fillor dhe Tetëvjeçar (Departamenti) vazhdon të ofron informacion të ri dhe të përditësuar rreth arsimit special dhe pandemisë COVID-19. Dokumenti me pyetjet që bëhen shpesh (FAQ) ka për qëllim të mbështesë familjet duke ju dhënë informacion për angazhimin e gjithanshëm me shkollat dhe distriktet dhe t’ju japë mbështetje studentëve dhe familjeve të tyre që të marrin pjesë aktive në procesin e ekipit të IEP.

Objektivi për angazhimin e familjes në arsim është që të ndërtojnë marrëdhënie reale midis studentëve, familjeve, edukatorëve dhe komunitetit. Marrëdhëniet pozitive dhe ndarja e përgjegjësisë mbështet mirëqenien e familjes dhe arritjet akademike të nxënësve dhe zhvillimin e shëndetshëm nga moshat e hershme deri në adoleshencë e moshë rinore.

* *Angazhimi efektiv i familjes është i përgjegjshëm, bashkëpunues, i barabartë në aspektin kulturor dhe i respektueshëm për larminë e gjuhës, normave dhe vlerave.*
* *Angazhimi efektiv i familjes përpiqet të eliminoj barrierat për pjesëmarrje dhe praninë në shkolla, komunitet dhe kudo që studentët jetojnë dhe mësojnë.*

***PY. Çfarë NUK ka ndryshuar për shkak të Covid-19:***

* Distriktet duhet tu ofrojnë arsim publik të përshtatshëm dhe pa pagesë (FAPE) studentëve me një Program Individual Arsimi (IEP).
* Studentët me IEP duhet të marrin çdo shërbim në arsimin special që është rënë dakord në IEP e tyre.
* IEP dhe afatet e vlerësimit nuk ndryshojnë.
* Distriktet duhet të vazhdojnë të zhvillojnë takimet e ekipit IEP. Me pëlqimin tuaj, mbledhjet e ekipit IEP mund të zhvillohen në mënyrë virtuale, si me telefon ose/dhe video.
* Distrikteve ju kërkohet të përfundojnë vlerësimet parashkollore për fëmijët 3 dhe 4 vjeç dhe për të gjithë fëmijët që janë të moshës për të hyrë në kopsht.
* Distriktet duhet të pranojnë dhe të veprojnë në bazë të referencave nga ofruesit e Ndërhyrjes së Hershme brenda afateve kohore të përcaktuara.

***PY. Si mund të ndihmoj unë që Ekipi IEP të kuptojë se si përparon fëmija im gjatë periudhave të mësimit hibrid dhe/ose në distancë?***

Mendimet tuaja gjithmonë vlerësohen dhe janë jashtëzakonisht kritike gjatë kësaj kohe kur ju mund të keni një perceptim më të avancuar në përvojat e mësim marrjes së fëmijës suaj, përfshi edhe çdo vështirësi në qasjen ndaj mësimit në distancë. Ndarja e asaj që dini për nevojat e fëmijës suaj, përfshirë angazhimin, vëmendjen, sjelljen, përparimin, aftësitë, përvojat në shtëpi dhe vëzhgime të tjera në lidhje me përparimin akademik, emocional dhe social, është e rëndësishme dhe mund të ndihmojnë shkollën që të plotësoj më mirë nevojat e fëmijës tuaj. Kontaktoni mësuesit e fëmijës suaj ose kontaktin e arsimit special për të mësuar se si ta ndani sa më mirë këtë informacion.

* Ndani informacionin rreth ndikimit të pandemisë COVID-19 tek fëmija juaj.
* Ndani informacionin për rutinën ditore të fëmijës suaj
* Ndani informacionin se si po mëson fëmija juaj.
* Ndani informacionin se si ndihet fëmija juaj rreth kthimit në shkollë, ndryshimeve në oraret dhe çdo ndryshim ose sfidë tjetër që fëmija juaj po përjeton në shtëpi ose në shkollë që mund të ndikojë në përvojën shkollore të fëmijës suaj.

***PY: A do të aplikojnë shkollat “Plane të Arsimit të Posaçëm Covid-19” gjatë vitit shkollor 2021-2022?***

Jo. Shkollat duhet të përdorin IEP-të.

***PY: A do të vazhdojnë distriktet të zhvillojnë takimet virtuale të ekipit IEP?***

Po. Më rast se bini dakord, takimet e ekipit IEP mund të zhvillohen me telefon dhe/ose video. Garancitë procedurale nuk ndryshojnë nëse takimet zhvillohen virtuale. Për shembull, shkolla dhe distrikti duhet të ofrojnë përkthyes dhe të përkthejnë dokumentet për takimin e ekipit të IEP-së, sipas nevojës.

***PY: Çfarë ndodh në rast se*** [***ndonjë nga pjesëtarët e ekipit IEP***](https://sites.ed.gov/idea/regs/b/d/300.321)  ***nuk mund të marrë pjesë në takimin IEP të fëmijës tim?***

Nëse një anëtar i Ekipit të IEP nuk mund të marrë pjesë personalisht, por mund të marrë pjesë në mënyrë virtuale ose me telefon, kryetari i Ekipit të IEP duhet t'ju njoftojë para takimit se cili anëtar i Ekipit të IEP do të marrë pjesë në mënyrë virtuale ose me telefon.

* Nëse anëtari(rët) e Ekipit të IEP nuk mund të marrin pjesë në takim personalisht, me telefon, ose virtualisht, ata mund të përjashtohen nga takimi i Ekipit, nëse:
* ju dhe distrikti bini dakord, me shkrim, që anëtari i Ekipit të IEP nuk është e nevojshme të jetë në takim sepse fusha e programit mësimor ose shërbimet përkatëse që mbulohen nga ai nuk do të modifikohen apo diskutohen;
* Ju dhe distrikti keni rënë dakord me shkrim se anëtari i Ekipit mund të japë informacion me shkrim rreth zhvillimit të IEP për ekipin e IEP përpara takimit.

***PY: A janë afatet kohore të vlerësimit akoma në fuqi kur studenti ose stafi duhet të karantinohen?***

Po afatet kohore të vlerësimit mbeten efektive. Shkollat distriktet inkurajohen t’ju kontaktojnë juve nëse keni nevojë ti shtyni këto afate kohore. Për shembull, ju mund të bini dakord të shtyni afatet e vlerësimit në rast se fëmija juaj ose vlerësuesi është në karantinë.

***PY: Po në rast se fëmija im ka nevojë për shërbime të arsimit special që nuk përfshihen aktualisht në IEP?***

Në rast se mendoni se fëmija ka nevojë për shërbime të reja për të adresuar një paaftësi të re të mundshme, përfshi edhe nevojat për kujdesin mendor, ju mund t’i kërkoni ekipit të IEP takim për të ndarë shqetësimet tuaja dhe për të diskutuar shërbimet ose ju mund të kërkoni vlerësim të mëtejshëm për të përcaktuar nëse nevojiten shërbime të reja.

***PY. Çfarë duhet të bëj në rastet kur fëmija humbet ndonjë prej shërbimeve të arsimit special?***

Në rast se fëmija juaj nuk i ka marrë shërbimet e specifikuara të arsimit special të parashtruara në IEP, ju mund të kërkoni një takim të IEP-së për të përcaktuar nëse fëmija ka nevojë për shërbime kompensuese për shkak të problemeve që janë krijuar nga pandemia gjatë vitit shkollor 2020-2021 ose në pranverë të vitit shkollor 2020. Disponueshmëria për këto shërbime bazohet në rrethana individuale dhe nevojat e fëmijës suaj. Në rast se ka ndonjë mosmarrëveshje lidhur me shërbimet që ka nevojë fëmija juaj, ju mund të kërkoni një proces dëgjimor në Byronë e Apeleve të Arsimit Special ose të paraqisni një ankesë në Zyrën e [Sistemit për Zgjidhje të Problemit](https://www.doe.mass.edu/prs/) të departamentit.

***PY. Ku mund të gjej më shumë informacion për të mbështetur fëmijën që po mëson anglisht?***

Departamenti ofron burime lidhur me shërbimet e mësimit të anglishtes në uebsitin e tij tek: <https://www.doe.mass.edu/ele/>. Distriktet e shkollave duhet t’u ofrojnë nxënësve me aftësi të kufizuara si shërbime të mësimit të gjuhës angleze dhe shërbime të arsimit special që ata kualifikohen sipas ligjeve të shtetit dhe federale. Në rast se keni ndonjë pyetje ose shqetësim rreth shërbimeve për fëmijën tuaj, mos hezitoni të kontaktoni mësuesin(sit) e fëmijës ose personelin tjetër të shkollës.

***PY Si mund të komunikoj me distriktin tim?***

Në rast se doni të komunikoni rregullisht me mësuesin(it) e fëmijës suaj, ju duhet ti kontaktoni ata duke përcaktuar një plan. Mund të ndani se çfarë funksionon më mirë për ju me telefon ose e-mail. Ju mund të kontaktoni edhe pjesëtarët e tjerë të stafit të shkollës, sipas nevojës, për të diskutuar ndonjë pyetje ose shqetësim që mund të keni. Ju lutem mos hezitoni e njoftoni shkollën e fëmijës në rast se gjuha primare është një gjuhë tjetër nga anglishtja dhe në rast se keni nevojë për përkthim me shkrim ose me gojë për të komunikuar me shkollën.

***PY. Me kë mund të flas nëse kam pyetje?***

Ju mund të kontaktoni mësuesin(sit) e fëmijës suaj, personin e kontaktit të shkollës suaj, kryetarin e ekipit IEP ose këdo tjetër nga personeli i shkollës, si drejtorin, ose konsulentët udhëzues.

***PY. Ku mund të gjej më shumë burime?***

Uebsiti i DESE për arsimin special: <https://www.doe.mass.edu/sped>. Uebsiti i DESE dedikuar informacionit për Studentët dhe familjet: <https://www.doe.mass.edu/StudentsFamilies.html>.